stanford-oval/wikipedia huggingface dataset:
ยุทธการที่แม่น้ำซอม
แหล่งข้อมูลอื่น

Battle of the Somme Personnel Records เก็บถาวร 2016-11-13 ที่ เวย์แบ็กแมชชีน
Records and images from the UK Parliament Collections
Battle of the Somme, maps and photo essay เก็บถาวร 2017-03-01 ที่ เวย์แบ็กแมชชีน
The British Army in the Great War: The Battles of the Somme, 1916
New Zealand and the Battle of the Somme เก็บถาวร 2007-09-29 ที่ เวย์แบ็กแมชชีน
Peronne Great War Historial เก็บถาวร 2012-11-10 ที่ เวย์แบ็กแมชชีน
The Somme – Northern Ireland Remembers
Official website of Delville Wood
Experience of the German First Army in the Somme Battle, 24 June – 26 November 1916, Below F., pp. 77–143 (1917)
CWGC: 1916: The Somme เก็บถาวร 2020-04-30 ที่ เวย์แบ็กแมชชีน
Nicholas Hiley: The Battle of the Somme (film), in: 1914-1918-online. International Encyclopedia of the First World War
William Philpott: Somme, Battles of, in: 1914-1918-online. International Encyclopedia of the First World War
Battle of the Somme (WW1 Documentary) | History Documentary | Reel Truth History
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย
ห้าเผ่าอารยะ

ภาพตัวแทนของชาวอเมริกันอินเดียนห้าเผ่าที่เขียนระหว่างปี ค.ศ. 1775 ถึงปี ค.ศ. 1850
ชนเผ่าผู้มีวัฒนธรรมทั้งห้า (อังกฤษ: Five Civilized Tribes) หมายถึงกลุ่มชนพื้นเมืองในสหรัฐอเมริกาห้ากลุ่มที่รวมทั้ง: เชอโรคี, ชิคาซอว์, ชอคทอว์, มัสคีกี (ครีค) และ เซมินโอเล (Seminole) ที่ผู้ที่เข้ามาตั้งถิ่นฐานที่เป็นชาวผิวขาวในสหรัฐอเมริกาในสมัยนั้นถือว่าเป็นเผ่าที่มีวัฒนธรรมเพราะกลุ่มชนเหล่านี้ยอมรับและผสานวัฒนธรรมและความก้าวหน้าของผู้เข้ามาสร้างอาณานิคม และมีความสัมพันธ์อันดีกับเพื่อนบ้าน กระบวนการในการพยายามเปลี่ยนแปลงวัฒนธรรมของกลุ่มชนพื้นเมืองเป็นนโยบายที่เสนอโดยจอร์จ วอชิงตัน และ เฮนรี น็อกซ์ผู้มีความเห็นว่าระบบด้านการสังคมของกลุ่มชนพื้นเมืองเป็นระบบที่ต่ำกว่าของชาวยุโรปผิวขาว เชอโรคีและชอคทอว์ถือว่าเป็นกลุ่มที่ได้รับความสำเร็จที่สุดในการรับวัฒนธรรมยุโรป-อเมริกัน กลุ่มชนพื้นเมืองทั้งห้าตั้งถิ่นฐานอยู่ในบริเวณตะวันออกเฉียงใต้ของสหรัฐก่อนที่จะถูกโยกย้ายไปส่วนต่างๆ ของประเทศโดยเฉพาะในบริเวณที่ต่อมาเป็นรัฐโอคลาโฮมา
กลุ่มชนทั้งห้าเผ่านี้ถูกโยกย้ายจากที่ตั้งถิ่นฐานทางตะวันออกของแม่น้ำมิสซิสซิปปีระหว่างช่วงการอพยพเป็นเวลาหลายสิบปีที่ได้รับการอนุมัติตามรัฐบัญญัติว่าด้วยการโยกย้ายถิ่นฐานของชาวอเมริกันอินเดียนไปยังเขตสงวนอินเดียนที่ปัจจุบันคือทางตะวันออกของรัฐโอคลาโฮมา การโยกย้ายที่มีชื่อเสียงที่สุดคือการโยกย้ายบนเส้นทางธารน้ำตาของเชอโรคี (Cherokee removal) ในปี ค.ศ. 1838 เมื่อประธานาธิบดีมาร์ติน แวน บิวเรนบังคับใช้ข้อตกลงในสนธิสัญญานิวอีโคตาอันเป็นสนธิสัญญาที่สร้างความขัดแย้งอย่างรุนแรงกับชาติเชอโรคีในการแลกเปลี่ยนดินแดนของเชอโรคีกับดินแดนทางตะวันตก
กลุ่มชนทั้งห้าเผ่าแตกแยกกันเรื่องการเข้ากับฝ่ายใดในสงครามกลางเมืองอเมริกา ชิคาซอว์และชอคทอว์ส่วนใหญ่เข้าต่อสู้ร่วมกับฝ่ายสมาพันธรัฐอเมริกา (Confederate States of America) หรือฝ่ายใต้ เชอโรคี ขณะที่มัสคีกี (ครีค) และ เซมินโอเล โดยเฉพาะเชอโรคีแยกระหว่างฝ่ายสหภาพ (Union) หรือฝ่ายเหนือ เชอโรคีต่อสู้กันในหมู่ตนเองระหว่างผู้สนับสนุนของแต่ละฝ่าย
แม้ว่าการเป็นเจ้าของทาสในหมู่ชนอินเดียนจะมีเป็นจำนวนน้อย และแต่ละเผ่าก็จะมีทาสที่เป็นชนผิวดำ นอกจากนั้นก็มีชาวผิวดำอิสระที่อาศัยอยู่กับหรืออยู่ใกล้โดยเฉพาะในหมู่ชาวเซมินโอเล ชาวผิวดำเหล่านี้กลายมารู้จักกันว่าชาวอเมริกันอินเดียนผิวดำ (Black Indians in the United States) หลังจากสงครามกลางเมืองอเมริกาเสร็จสิ้นลงตามข้อตกลงที่ทำกับรัฐบาลสหรัฐทาสผิวดำก็ได้รับการปลดปล่อยโดยได้รับการรับรองว่าจะได้เป็นพลเมืองของกลุ่มชนอินเดียนที่ตนอาศัยอยู่ด้วย กลุ่มคนผิวดำที่ว่านี้มาเรียกกันว่าชนเผ่า “Freedmen” หรือ “ฟรีดแมน” เช่นชน “ฟรีดแมน” ที่เป็นเชอโรคีก็จะเรียกว่าเชอโรคีฟรีดแมน (Cherokee Freedmen) ปัญหาเรื่องการเป็นพลเมืองและการได้รับผลประโยชน์ในฐานะที่เป็นชาวอเมริกันอินเดียนก็ยังคงเป็นเรื่องที่ขัดแย้งกันอยู่แม้ในปลายคริสต์ศตวรรษที่ 20 และต้นคริสต์ศตวรรษที่ 21 ที่ทำให้สมาคมฟรีดแมนถึงกับต้องทำการฟ้องร้องชนเผ่าอเมริกันอินเดียนบางเผ่า
การใช้คำว่า “ผู้มีวัฒนธรรม” ในประวัติศาสตร์และสถานการณ์ที่ผ่านมาถือกันว่าเป็นคำที่ดูหมิ่นเหยียดหยาม และเป็นนัยยะว่าชนพื้นเมืองอเมริกันเป็น “ผู้ที่ขาดวัฒนธรรม” และกลุ่มชนทั้งห้ากลุ่มนี้มีวัฒนธรรมขึ้นมาได้ก็ด้วยการละทิ้งวัฒนธรรมของตนเอง และมารับวัฒนธรรมและการดำเนินชีวิตตามวิถีทางใหม่ของชาวยุโรปผิวขาวเท่านั้น
ดูเพิ่ม

กลุ่มชนพื้นเมืองอเมริกันในสหรัฐอเมริกา
เส้นทางธารน้ำตา
รัฐบัญญัติว่าด้วยการโยกย้ายถิ่นฐานของชาวอเมริกันอินเดียน
หมิงฉื่อ

หมิงฉื่อ (จีน: 明史; พินอิน: Míngshǐ) เป็น 1 ในผลงานประวัติศาสตร์จีนอย่างเป็นทางการที่รู้จักในชื่อยี่สิบสี่ประวัติศาสตร์ ประกอบด้วยหนังสือ 332 เล่มและครอบคลุมประวัติศาสตร์ของราชวงศ์หมิงตั้งแต่ปี ค.ศ. 1368 ถึง ค.ศ. 1644 เขียนขึ้นโดยขุนนางจำนวนหนึ่งที่ได้รับมอบหมายจากราชสำนักราชวงศ์ชิง โดยมีจาง ติงอฺวี่ เป็นหัวหน้าบรรณาธิการ การรวบรวมเริ่มต้นในยุคของจักรพรรดิชุ่นจื้อและเสร็จสมบูรณ์ในปี ค.ศ. 1739 ในยุคของจักรพรรดิเฉียนหลงซึ่งเป็นพระราชปนัดดา (เหลน) ของจักรพรรดิชุ่นจื้อ แม้ว่าหนังสือส่วนใหญ่จะเขียนขึ้นในยุคของจักรพรรดิคังซี พระอัยกา (ปู่) ของจักรพรรดิเฉียนหลง
เอนดิเมียน วิลคินสันเขียนว่าหมิงฉื่อมีความยาวที่สุดเป็นอันดับสองในยี่สิบสี่ประวัติศาสตร์รองจากซ่งฉือ  "โดยทั่วไปถือว่าเป็นหนึ่งในประวัติศาสตร์ที่ดีที่สุดและเป็นหนึ่งในหนังสือเล่มที่อ่านง่ายที่สุด"
ทีทีดับบลิว

| --- | --- |

ชื่อเดิม: บริษัท น้ำประปาไทย จำกัด (มหาชน)
ประเภท: พลังงานและสาธารณูปโภค
อุตสาหกรรม: ผลิตและจำหน่ายน้ำประปา, บริหารจัดการผลิตน้ำประปาและบำรุงรักษา, การบริหารจัดการน้ำครบวงจร
รูปแบบ: บริษัทมหาชน SET:TTW
ก่อตั้ง: 11 กันยายน พ.ศ. 2543
ผู้ก่อตั้ง: บริษัท ช.การช่าง จำกัด (มหาชน)
สำนักงานใหญ่: 30/130 หมู่ 12 ถนนพุทธมณฑลสาย 5 ตำบลไร่ขิง อำเภอสามพราน จังหวัดนครปฐม, นครปฐม, ไทย
บุคลากรหลัก: ทนง พิทยะ (ประธานกรรมการบริษัท) ปลิว ตรีวิศวเวทย์ (รองประธานกรรมการบริษัท) วลัยณัฐ ตรีวิศวเวทย์  (กรรมการผู้จัดการ)
ผลิตภัณฑ์: น้ำประปา และการบริหารจัดการน้ำครบวงจร
บริการ: ผลิตและจำหน่ายน้ำประปา, บริหารจัดการน้ำครบวงจร
บริษัทในเครือ: บริษัท ประปาปทุมธานี จำกัด  บริษัท ไทยวอเตอร์โอเปอเรชั่นส์ จำกัด
เว็บไซต์: http://www.ttwplc.com https://www.facebook.com/TTWPLC/ https://www.instagram.com/ttwplc/ https://www.linkedin.com/company/ttw-public-company-limited
บริษัท ทีทีดับบลิว จำกัด (มหาชน) (อังกฤษ: TTW Public Company Limited; ชื่อย่อ: TTW) เป็นบริษัทที่ผลิตและจำหน่ายน้ำประปาให้แก่การประปาส่วนภูมิภาค ภายใต้สัมปทานประกอบกิจการประปาที่ได้รับจากกระทรวงทรัพยากรธรรมชาติและสิ่งแวดล้อม เป็นระยะเวลา 25 ปีโดยมีแม่น้ำท่าจีนเป็นแหล่งน้ำดิบในการผลิตน้ำประปาของบริษัทฯ ในพื้นที่ 2 จังหวัด คือ จังหวัดนครปฐมและจังหวัดสมุทรสาคร โดยบริษัทฯ ได้ทำสัญญาซื้อขายน้ำประปากับการประปาส่วนภูมิภาคเป็นเวลา 30 ปี
ประวัติ

บริษัท ทีทีดับบลิว จำกัด (มหาชน) หรือเดิมชื่อบริษัท น้ำประปาไทย จำกัด (มหาชน) (Thai Tap Water Public Company Limited) เพื่อทดแทนการใช้น้ำบาดาล และเป็นการแก้ปัญหาแผ่นดินทรุดและน้ำเค็มแทรกซึมสู่แหล่งน้ำใต้ดินในพื้นที่ฝั่งตะวันตก อำเภอนครชัยศรี อำเภอสามพราน อำเภอพุทธมณฑล จังหวัดนครปฐม อำเภอกระทุ่มแบนและอำเภอเมืองสมุทรสาคร จังหวัดสมุทรสาคร ในปี พ.ศ. 2551 ตลาดหลักทรัพย์แห่งประเทศไทยประกาศรับหุ้นสามัญของบริษัท ในกลุ่มอุตสาหกรรมทรัพยากร หมวดธุรกิจพลังงานและสาธารณูปโภค
เมื่อ พ.ศ. 2554 บริษัทได้ลงทุนในบริษัท ซีเค พาวเวอร์ จำกัด (มหาชน) ที่ประกอบธุรกิจผลิตและจัดจำหน่ายกระแสไฟฟ้าในประเทศไทยและสาธารณรัฐประชาธิปไตยประชาชนลาว
จากข้อมูลเมื่อวันที่ 17 มิ.ย. 2567 ตลาดหลักทรัพย์แห่งประเทศไทย (ตลท.) ประกาศให้ TTW  มีรายชื่อถูกคำนวณอยู่ในดัชนี SETESG Index สำหรับเป็นข้อมูลที่ใช้ในการคำนวณช่วงระหว่าง 1 ก.ค. - 31 ธ.ค. 2567 (*SETESG Index เดิมคือ SETTHSI Index)
การประกอบธุรกิจ

บริษัท ทีทีดับบลิว จำกัด (มหาชน) เป็นบริษัทที่ผลิตและจ่ายน้ำประปาให้แก่การประปาส่วนภูมิภาค โดยเริ่มจ่ายน้ำวันแรก 5 มกราคม 2547 และจ่ายน้ำตามสัญญาให้แก่การประปาส่วนภูมิภาคเมื่อวันที่ 21 กรกฎาคม 2547 ซึ่งมีสัญญาการซื้อน้ำขั้นต่ำที่ 300,000 ลูกบาศก์เมตรต่อวัน ในเดือนธันวาคม 2551 บริษัทได้ทำสัญญาแก้ไขเพิ่มเติมกับการประปาส่วนภูมิภาค โดยการประปาส่วนภูมิภาคซื้อน้ำขั้นต่ำเพิ่มเป็น 354,000 ลูกบาศก์เมตรต่อวัน และบริษัทจะจ่ายน้ำขั้นต่ำให้แก่การประปาส่วนภูมิภาคเพิ่มขึ้นทุก ๆ 9,000 ลูกบาศก์เมตรเป็นเวลา 5 ปี จนครบ 354,000 ลูกบาศก์เมตรต่อวัน ในปี 2558 ทั้งนี้บริษัทได้เริ่มจ่ายน้ำขั้นต่ำในส่วนที่เพิ่มจาก 300,000 ลูกบาศก์เมตรต่อวัน เมื่อวันที่ 1 กันยายน 2553
บริษัทฯ มีโรงผลิตน้ำประปาบางเลน จังหวัดนครปฐม กำลังการผลิตสูงสุด 440,000 ลูกบาศก์เมตรต่อวัน และโรงผลิตน้ำประปากระทุ่มแบน จังหวัดสมุทรสาคร ก่อสร้างแล้วเสร็จในปี 2560 ใช้เทคโนโลยี "เมมเบรน" (Membrane) ในระดับการกรองแบบ "Ultrafiltration" ซึ่งถือเป็น Backup Plant ให้กับโรงผลิตน้ำประปาบางเลน จ.นครปฐม มีกำลังการผลิตเริ่มต้นที่ 100,000 ลูกบาศก์เมตรต่อวัน และในอนาคตสามารถขยายกำลังการผลิตได้สูงสุด 400,000 ลูกบาศก์เมตรต่อวัน โดยดูแลผู้ใช้น้ำจำนวนมากกว่า 6.22 แสนราย (ณ 30 ก.ย. 2566) ทั้งภาคอุตสาหกรรม ภาคพาณิชยกรรมและภาคครัวเรือนในพื้นที่บริการ
และบริษัทฯ ได้ถือหุ้นในบริษัท ประปาปทุมธานี จำกัด (PTW) ร้อยละ 98 โดยในวันที่ 3 ต.ค. 2566 PTW ได้ลงนามสัญญาบริหารจัดการผลิตน้ำประปาและบำรุงรักษาระบบผลิตน้ำประปาของโรงผลิตน้ำประปาปทุมธานีให้กับการประปาส่วนภูมิภาค (กปภ.) เพื่อแก้ไขปัญหาน้ำขาดแคลนในพื้นที่ กปภ. สาขาปทุมธานี กปภ. สาขารังสิต (ชั้นพิเศษ) และ กปภ. สาขาคลองหลวง” โดยมีปริมาณน้ำขั้นต่ำที่ผลิต (Minimum Off-take Quantity: MOQ) 358,000 ลบ.ม./วัน และกำลังการผลิตน้ำประปาสูงสุดที่ 488,000 ลบ.ม./วัน มีกำหนดเริ่มส่งน้ำตั้งแต่ 15 ต.ค. 2566 รวมระยะเวลาสัญญา 10 ปี (สิ้นสุดสัญญาในวันที่ 14 ต.ค. 2576)
นอกจากนี้ บริษัทฯ ได้เข้าซื้อสิทธิในการบริหารจัดการน้ำประปาและน้ำเสียในนิคมอุตสาหกรรมบางปะอินระยะเวลา 30 ปี มีกำลังการผลิตน้ำประปาที่ 48,000 ลูกบาศก์เมตรต่อวัน และมีกำลังบำบัดน้ำเสียที่ 18,000 ลูกบาศก์เมตรต่อวัน
บริษัทยังประกอบธุรกิจด้วยการลงทุนในบริษัทย่อยและบริษัทร่วมรวมถึงการเข้าซื้อสิทธิการบริหารและจัดการน้ำประปาและน้ำเสียในนิคมดังนี้
การลงทุนในบริษัท ประปาปทุมธานี จำกัด หรือ PTW บริหารจัดการผลิตน้ำประปาและบำรุงรักษาระบบผลิตน้ำประปาของโรงผลิตน้ำประปาปทุมธานีให้กับการประปาส่วนภูมิภาค (กปภ.) ในพื้นที่ปทุมธานี-รังสิต
การลงทุนในบริษัท ไทยวอเตอร์ โอเปอร์เรชั่นส์ จำกัด (บริษัทย่อยของ TTW บริหารจัดการระบบผลิต จ่ายน้ำประปา และบำบัดน้ำเสียให้ TTW, PTW, นิคมอุตสาหกรรมบางปะอิน, นิคมอุตสาหกรรมอมตะซิตี้ จ.ชลบุรี และ จ.ระยอง)
เข้าซื้อสิทธิในการผลิตน้ำประปา และบำบัดน้ำเสียในนิคมอุตสาหกรรมบางปะอิน จ.พระนครศรีอยุธยา
การลงทุนในบริษัท ซีเค พาวเวอร์ จำกัด (มหาชน) หรือ CKP ซึ่งเป็น Holding Company ที่เข้าลงทุนในบริษัทต่างๆ ทั้งภายในประเทศและต่างประเทศ ซึ่งประกอบธุรกิจผลิตและจำหน่ายไฟฟ้า ปัจจุบัน TTW ถือหุ้น CKP ในสัดส่วนร้อยละ 24.98 (ข้อมูล ณ 31 ธ.ค. 2562) ของทุนจดทะเบียน 9,240 ล้านบาท
การเปลี่ยนแปลงและพัฒนาการที่สำคัญ > ปี 2567

| --- | --- |
25 มี.ค. 2567: TTW ได้รับประกาศนียบัตรการรับรองคาร์บอนฟุตพริ้นท์ขององค์กร (Carbon Footprint for Organization: CFO) คำนวณจากปริมาณก๊าซเรือนกระจกที่ปล่อยออกมาจากกิจกรรมต่างๆ ทั้งการปล่อยก๊าซเรือนกระจกทางตรง (Scope 1) และการปล่อยก๊าซเรือนกระจกทางอ้อมจากการใช้พลังงาน (Scope 2) ของบริษัทฯ โดยในปี 2566 (Verification period: 1 ต.ค. 2565 - 30 ก.ย. 2566) มีปริมาณการปล่อยก๊าซเรือนกระจก จำนวน 77,555 ตันคาร์บอนไดออกไซด์เทียบเท่า
31 พ.ค. 2567: TTW ลงนามสัญญาแก้ไขเพิ่มเติมสัญญาซื้อขายน้ำประปา เลขที่ ฝกม. 32/2567 กับการประปาส่วนภูมิภาค (กปภ.)      ปรับลดอัตราค่าน้ำประปาส่วนที่เกินปริมาณน้ำประปาขั้นต่ำ (MOQ) 354,000 ลบ.ม./วัน จาก 13.03 บาท/ลบ.ม. เหลือ 10.50 บาท/ลบ.ม. ไม่รวมภาษีมูลค่าเพิ่ม (ราคา ณ วันที่ 1 มิ.ย. - 31 ธ.ค. 2567) โดยปรับราคาตามสูตรที่กำหนดในสัญญาฯ  ใช้โรงผลิตน้ำประปากระทุ่มแบน (กำลังการผลิต 100,000 ลบ.ม./วัน) ผลิตน้ำประปาร่วมกับโรงผลิตน้ำประปาบางเลน เพื่อรองรับกรณีที่เกิดปัญหา/มีเหตุฉุกเฉิน/ซ่อมบำรุงรักษาระบบผลิต  ปรับปรุงสถานีเพิ่มแรงดันคลองโยง (BP1) และสถานีเพิ่มแรงดันกระทุ่มแบน (BP2) ให้เป็นสถานีจ่ายน้ำพร้อมติดตั้งมาตรวัดน้ำ  
17 มิ.ย. 2567: TTW มีรายชื่อถูกคำนวณอยู่ใน "ดัชนี SETESG" สำหรับเป็นข้อมูลที่ใช้ในการคำนวณช่วงระหว่าง 1 ก.ค. - 31 ธ.ค. 2567
6 ส.ค. 2567: TTW ได้รับ "การประเมินคุณภาพการจัดประชุมสามัญผู้ถือหุ้น ประจำปี 2567" หรือ AGM Checklist ที่ 100 คะแนนเต็ม (5 เหรียญ) โดยสมาคมส่งเสริมผู้ลงทุนไทย
28 ต.ค. 2567: TTW ได้รับประเมินการกำกับดูแลกิจการบริษัทจดทะเบียนไทย “Corporate Governance Report of Thai Listed Companies 2024” จากสมาคมส่งเสริมสถาบันกรรมการบริษัทไทยในระดับ “ดีเลิศ” ต่อเนื่องเป็นปีที่ 6
30 ต.ค. 2567: TTW ได้รับมอบโล่รางวัลบริษัทจดทะเบียนที่มีผลการดำเนินงานดีเด่น (Outstanding Company Performance Awards) กลุ่มรางวัลธุรกิจยอดเยี่ยม (Business Excellence) สำหรับกลุ่มที่มีมูลค่าทางการตลาด (Market Capitalization) 30,000 – 100,000 ล้านบาท ในงาน SET Awards 2024 ซึ่งจัดโดยตลาดหลักทรัพย์แห่งประเทศไทยร่วมกับวารสารการเงินธนาคาร
28 พ.ย. 2567: TTW รับรางวัลเกียรติคุณ "Sustainability Disclosure Award 2024" จากสถาบันไทยพัฒน์ ต่อเนื่องเป็นปีที่ 6 โดยเป็นการประเมินข้อมูลการดำเนินงานผ่านรายงานการพัฒนาอย่างยั่งยืน (SD Report) ตามกรอบการรายงาน Global Reporting Initiative (GRI) สะท้อนถึงบทบาทการดำเนินงานขององค์กรต่อการพัฒนาที่ยั่งยืนครบทุกมิติทั้งในด้านสิ่งแวดล้อม สังคม และ ธรรมาภิบาล 
29 พ.ย. 2567: ทริสเรทติ้ง (Tris Rating) คงอันดับเครดิตองค์กรและตราสารหนี้ของ บริษัท ทีทีดับบลิว จำกัด (มหาชน) ที่ระดับ “AA-” ด้วยแนวโน้มอันดับเครดิต “Stable” หรือ “คงที่”
16 ธ.ค. 2567: TTW ได้รับการประเมินหุ้นยั่งยืน "SET ESG Ratings" ประจำปี 2567 ในระดับ "AA" โดยตลาดหลักทรัพย์แห่งประเทศไทย
ผู้ถือหุ้นรายใหญ่

ข้อมูล ณ วันที่ 30 ก.ย. 2567
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1. | บริษัท มิตซุย วอเตอร์ โฮลดิ้งส์ (ประเทศไทย) จำกัด | 1,036,500,000 | 25.98% |
| 2. | บริษัท ช.การช่าง จำกัด (มหาชน) | 774,077,400 | 19.40% |
| 3. | บริษัท ทางด่วนและรถไฟฟ้ากรุงเทพ จำกัด (มหาชน) | 736,900,000 | 18.47% |
| 4. | บริษัท ไทยเอ็นวีดีอาร์ จำกัด | 162,669,622 | 4.08% |
| 5. | นายปริญญา เธียรวร | 90,000,000 | 2.26% |
| 6. | South East Asia UK (Type C) Nominees Limited | 46,140,400 | 1.16% |
| 7. | บริษัท กรุงเทพประกันชีวิต จำกัด (มหาชน) | 44,063,200 | 1.10% |
| 8. | นายไพศาล ชาติพิทักษ์ | 30,000,000 | 0.75% |
| 9. | นายธนภัทร ชาติพิทักษ์ | 30,000,000 | 0.75% |
| 10. | บริษัท ทิพยประกันภัย จำกัด (มหาชน) | 24,360,700 | 0.61% |
| 11. | บริษัท อาคเนย์ประกันชีวิต จำกัด (มหาชน) | 23,816,000 | 0.60% |
| 12. | บริษัท อลิอันซ์ อยุธยา ประกันชีวิต จำกัด (มหาชน) | 13,202,200 | 0.33% |
| 13. | อื่นๆ | 978,270,478 | 24.52% |
|  | รวม |     3,990,000,000 |      100.00% |
โรงผลิตน้ำประปาบางเลน จ.นครปฐม (บมจ.ทีทีดับบลิว)
โรงผลิตน้ำประปาปทุมธานี จ.ปทุมธานี (บ.ประปาปทุมธานี บริษัทย่อยของ บมจ.ทีทีดับบลิว) ซึ่งปัจจุบันเป็นกรรมสิทธิ์ของ กปภ. ตามเงื่อนไขสัญญา BOOT ตั้งแต่ 15 ต.ค. 2566 เป็นต้นมา
โรงผลิตน้ำประปากระทุ่มแบน จ.สมุทรสาคร (บมจ.ทีทีดับบลิว)
หน่วยธุรกิจนิคมอุตสาหกรรมบางปะอิน จ.พระนครศรีอยุธยา (บมจ.ทีทีดับบลิว)
การตีโฉบฉวยวัดซ้าเหล่ย

| การบุกรุกโจมตีวัดซ้าเหล่ย |
| --- | --- |
เป็นส่วนหนึ่งของ วิกฤตการณ์ชาวพุทธในสงครามเวียดนาม
วัดซ้าเหล่ย จุดศูนย์กลางของการโจมตีในครั้งนี้
สถานที่: วัดพุทธหลายแห่งทั่วประเทศเวียดนามใต้ โดยเฉพาะที่วัดซ้าเหล่ยในไซ่ง่อน
วันที่: 21 สิงหาคม 1963
เป้าหมาย: ผู้ประท้วงชาวพุทธ
ประเภท: กราดยิง, ทุบตี, ทำลายถาวรวัตถุ
ตาย: มีการคาดการณ์ว่ามากถึงหลักร้อยคน
เจ็บ: หลักร้อยคน
ผู้ก่อเหตุ: กองกำลังพิเศษกองทัพสาธารณรัฐเวียดนาม นำโดยโง ดิ่ญ ญู
การตีโฉบฉวยวัดซ้าเหล่ย (อังกฤษ: Xá Lợi Pagoda raids) เป็นชุดปฏิบัติการณ์โจมตีวัดพุทธจำนวนมากในเมืองหลักของเวียดนามใต้หลังเที่ยงคืนของวันที่ 21 สิงหาคม 1963 โดยกองกำลังพิเศษกองทัพสาธารณรัฐเวียดนาม ภายใต้การนำของ เล กวาง ตุง ร่วมกับตำรวจ ทั้งหมดภายใต้คำสังโดยตรงจากโง ดิ่ญ ญู น้องชายของประธานาธิบดีเวียดนามใต้ โง ดิญ เสี่ยม วัดซ้าเหล่ย (Xá Lợi Pagoda) ซึ่งเป็นวัดที่ใหญ่ที่สุดในไซ่ง่อน เมืองหลวงของเวียดนามใต้ เป็นหนึ่งในวัดที่สำคัญที่สุดที่ถูกโจมตีในครั้งนี้ มีชาวพุทธมากกว่า 1,400 คนถูกจับกุม และมีการคาดการณ์ยอดผู้เสียชีวิตและสูญหายหลักร้อยคน ประชากรชาวพุทธซึ่งเป็นชนกลุ่มใหญ่ของเวียดนามใต้ทำการประท้วงและดื้อแพ่งต่อรัฐบาลของเสี่ยมซึ่งบังคับใช้นโยบายที่มีความโน้มเอียงต่อต้านศาสนาพุทธ, ก่อการการกราดยิงในวันวิสาขบูชาที่เมืองเว้ และนโยบายบังคับห้ามแขวนธงฉัพพรรณรังสี การประท้วงของชาวพุทธมีอยู่ตามวัดสำคัญต่าง ๆ ทั่วประเทศ โดยเฉพาะที่วัดซ้าเหล่ยแห่งนี้
ในเดือนสิงหาคม เจ้าหน้าที่ของกองทัพบกสาธารณรัฐเวียดนาม (ARVN) เสนอการบังคับใช้กฏอัยการศึกเพื่อสลายการชุมนุมและเพื่อเป็นการเตรียมการก่อการรัฐประหาร ญู ซึ่งในตอนนั้นพร้อมที่จะทำการจับกุมและบดขยี้ผู้ประท้วง ใช้โอกาสนี้ในการฉวยโอกาสและสร้างความอับอายแก่บรรดานายพล เขามอบหมายให้กองทัพพิเศษของตุง สวมเครื่องแบบกองทัพบกและเข้าโจมตีชาวพุทธ เพื่อให้ประชาชนทั่วไปและพันธมิตรสหรัฐกล่าวโทษว่าการโจมตีนี้มาจากกองทัพบก ซึ่งจะช่วยลดทอนอำนาจและโอกาสในอนาคตของบรรดานายพลในกองทัพบกที่วางแผนรัฐประหารอยู่
ไม่นานหลังเที่ยงคืนของวันที่ 21 สิงหาคม กองกำลังพิเศษของญูบุกเข้าโจมตีวัดพุทธในเมืองใหญ่ทั่วประเทศโดยใช้ปืนกลอัตโนมัติ ระเบิดมือ ไม้ตะบอง และวัตถุระเบิดอื่น ๆ ทำให้เกิดความเสียหายไปทั่ว ถาวรวัตถุบางส่วนถูกทำลาย เช่น พระพุทธรูปในวัดทู่ดัมในเมืองเว้ วัตถุมีค่าของบางวัดถูกปล้นไป รวมถึงพระสรีรังคารและพระธาตุของพระสงฆ์ที่ได้รับความเคารพนับถือสูง ในเมืองเว้ เกิดการปะทะไปถึงบนท้องถนนระหว่างพลเมืองกับกองกำลังของรัฐบาล
พี่น้องตระกูลโงกล่าวโทษว่ากองทัพบกเป็นผู้ก่อการโจมตี ซึ่งในตอนแรกสหรัฐเชื่อเช่นนั้น ก่อนที่ต่อมาความจริงจะถูกเปิดเผย และทำให้สหรัฐหันหลังให้แก่รัฐบาลของเสี่ยมและวางแผนหาผู้นำรัฐบาลคนใหม่มาแทน ทั้งหมดนำไปสู่การรัฐประหารเดือนพฤศจิกายน การโจมตีครั้งนี้ยังสร้างความโกรธเคืองไปทั่วในหมู่ประชาชน ซึ่งหลังจาเหตุการณ์ทำให้ข้าราชการระดับสูงหลายคนต้องลาออกจากตำแหน่ง และบรรดานักเรียนนักศึกษาบางส่วนยังประท้วงหยุดเรียนและจัดการชุมนุม ซึ่งนำไปสู่การจับกุมผู้ผระท้วงครั้งใหญ่เพิ่มเติมอีก เนื่องจากนักเรียนนักศึกษาส่วนใหญ่ซึ่งออกมาประท้วงและถูกจับกุมนั้นมาจากครอบครัวชนชั้นกลางที่รับข้าราชการหรือเป็นสมาชิกในกองทัพ การจับกุมนี้ยิ่งมีผลร้ายต่อฐานเสียงเดิมของตระกูลโงมากยิ่งขึ้นไปอีก
การทอด

ลาทเคสกำลังทอดอยู่
การทอด(Frying) เป็นวิธีการปรุงอาหารด้วยน้ำมันหรือไขมันอื่นๆ มีความคล้ายคลึงกับ Sautéing อาหารทอดบนกระทะโดยปกติแล้วจะทำการพลิกกลับครั้งหนึ่งหรือสองครั้งในช่วงการปรุงอาหาร ซึ่งจะใช้อุปกรณ์อย่างคีบแหนบหรือไม้พาย ในขณะที่อาหารที่ผัดจะถูกปรุงด้วย"การโยนในกระทะ" อาจจะมีการทอดอาหารมากมายหลายชนิด
การสืบเชื้อสายร่วมกัน

ในสาขาชีววิทยาวิวัฒนาการ การสืบเชื้อสายร่วมกัน หรือ การสืบสกุลร่วมกัน
(อังกฤษ: Common descent)
เป็นทฤษฎีที่อธิบายว่ากลุ่มสิ่งมีชีวิตหนึ่ง ๆ ได้มีบรรพบุรุษร่วมกันใกล้สุด (most recent common ancestor, MRCA) อย่างไร
มีหลักฐานว่า สิ่งมีชีวิตทั้งหมดบนโลกสืบเชื้อสายมาจากบรรพบุรุษร่วมกัน
และในปี 2559 นักวิทยาศาสตร์ก็ได้ระบุยีน 355 ตัวจากบรรพบุรุษร่วมกันของสิ่งมีชีวิตทั้งหมดที่ยังมีชีวิตอยู่บนโลก
สิ่งมีชีวิตต่างสปีชีส์กันจะมีบรรพบุรุษร่วมกันในช่วงการเกิดสปีชีส์ ที่สปีชีส์ต่าง ๆ จะกำเนิดจากกลุ่มบรรพบุรุษเดียวกัน
โดยกลุ่มที่มีบรรพบุรุษร่วมกันใกล้กันกว่า ก็จะเป็นญาติใกล้ชิดกันมากกว่า
และสิ่งมีชีวิตที่ยังมีชีวิตอยู่ทั้งหมดก็ได้มีบรรพบุรุษร่วมกันที่เรียกว่า บรรพบุรุษร่วมที่ใกล้กันที่สุดของสิ่งมีชีวิตบนโลก (LUCA)
ซึ่งมีชีวิตประมาณ 3,900 ล้านปีก่อน
(โดยโลกเกิดเมื่อ 4,450 ล้านปี ± 1% ก่อน)
หลักฐานที่เก่าแก่ที่สุดของสิ่งมีชีวิตบนโลก 2 ชิ้นก็คือ
แกรไฟต์ซึ่งเป็นแร่ที่มีกำเนิดจากสิ่งมีชีวิต ในหินชั้นกึ่งหินแปร (metasedimentary rocks) อายุ 3,700 ล้านปีก่อนที่พบในกรีนแลนด์ตะวันตก
และ "ซากของสิ่งมีชีวิตแบบชีวนะ (biotic life)" ที่รายงานในปี 2558 ในหินอายุ 4,100 ล้านปีก่อน ในรัฐเวสเทิร์นออสเตรเลีย
ทฤษฎีการสืบเชื้อสายร่วมกันสากล (อังกฤษ: universal common descent) บ่งว่า สิ่งมีชีวิตที่ยังมีชีวิตอยู่ทั้งหมดบนโลกจะสืบยีนร่วมกัน 
โดยแต่ละชนิดล้วนแต่สืบเชื้อสายมาจากสปีชีส์ดั้งเดิมชนิดเดียว
แม้อาจมี การถ่ายทอดยีนในแนวราบ (horizontal gene transfer) ในวิวัฒนาการยุคต้น ๆ ซึ่งสร้างปัญหาต่อแบบจำลอง monophyly ซึ่งแสดงว่าสิ่งมีชีวิตแตกสาขามาจากชาติพันธุ์เดียว
นักธรรมชาติวิทยาชาวอังกฤษชาลส์ ดาร์วิน ได้เสนอการสืบเชื้อสายร่วมกันทั้งหมดผ่านกระบวนการวิวัฒนาการเป็นคนแรกในหนังสือ กำเนิดสปีชีส์ (On the Origin of Species) ในปี พ.ศ. 2402
ซึ่งสรุปว่า
มีความสง่างามในมุมมองของชีวิตเช่นนี้ พร้อมกับอานุภาพหลายอย่างของมัน ซึ่งดั้งเดิมเกิดเป็นรูปแบบไม่กี่อย่างหรืออย่างเดียว และนั่น ในขณะที่โลกลูกนี้กำลังหมุนไปตามกฎความโน้มถ่วงที่ตายตัว จากจุดเริ่มต้นที่ง่าย ๆ เห็นปานนั้น รูปแบบหาที่สุดไม่ได้ ที่สวยงามที่สุดและมหัศจรรย์ที่สุด ได้วิวัฒนาการและกำลังวิวัฒนาการเกิดขึ้น
ประวัติ

ในคริสต์ทศวรรษ 1740 นักคณิตศาสตร์ชาวฝรั่งเศสปีแยร์ หลุยส์ โมเพร์ทุยส์ ได้เสนอเป็นครั้งแรกเท่าที่รู้
ว่าสิ่งมีชีวิตทั้งหมดอาจมีบรรพบุรุษร่วมกัน และได้แปรต่างจากกันผ่านความต่าง ๆ กันแบบสุ่มและการคัดเลือกโดยธรรมชาติ
ในบทความปี พ.ศ. 2293 เขาได้ให้ข้อสังเกตว่า
ในการผสมกันแบบบังเอิญอันเป็นกระบวนการผลิต (สิ่งมีชีวิต) ตามธรรมชาติ เพราะสัตว์จะสามารถรอดชีวิตในระบบที่มีการปรับตัวเข้าได้ในระดับหนึ่งเท่านั้น เราไม่สามารถกล่าวได้หรือว่า มันไม่มีอะไรพิเศษในความจริงว่า การปรับตัวเช่นนี้มีอย่างแน่ ๆ ในสปีชีส์ทั้งหมดที่ยังมีอยู่ เราอาจกล่าวได้ว่า ความบังเอิญได้สร้างหน่วยสิ่งมีชีวิตต่าง ๆ เป็นจำนวนมาก ส่วนน้อยส่วนหนึ่งจากสิ่งมีชีวิตเหล่านี้ ได้จัดระเบียบโดยที่อวัยวะของสัตว์สามารถสนองความจำเป็นของตน (ในขณะที่) สัตว์มากกว่านั้นมากไม่แสดงทั้งการปรับตัวหรือการจัดระเบียบ สัตว์พวกหลังนี้ได้สูญสิ้นไปหมดแล้ว ดังนั้น สปีชีส์ที่เราเห็นทุกวันนี้ เป็นเพียงแค่ส่วนน้อยที่โชคชะตาแบบไม่เลือกได้ผลิตขึ้น
ต่อมาในปี 2333 อิมมานูเอล คานต์จึงได้เขียนว่า ความคล้ายคลึงกันของสัตว์แสดงนัยถึงรูปแบบดั้งเดิมที่เหมือนกัน และดังนั้น ถึงบรรพบุรุษที่มีร่วมกัน
แม้จะมีรูปแบบหลายหลาก พวกมันดูเหมือนจะสร้างขึ้นตามต้นแบบร่วมกันอย่างหนึ่ง และความคล้ายคลึงเช่นนี้ในสัตว์เหล่านี้ เสริมความสงสัยของเราว่า พวกมันจริง ๆ เป็นญาติกัน เกิดจากแม่แรกเริ่มร่วมกัน
และปู่ของดาร์วินได้เขียนในปี 2337 ไว้ว่า
มันกล้าเกินไปหรือไม่ที่จะจินตนาการว่า ในระยะเวลาอันยาวนานเช่นนี้ ตั้งแต่โลกได้เริ่มมี อาจนับอายุขัยเป็นล้าน ๆ ชั่วยุคก่อนเริ่มประวัติศาสตร์มนุษย์ มันกล้าเกินไปหรือไม่ที่จะจินตนาการว่า สัตว์เลือดอุ่นทั้งหมดได้เกิดมาจากใยชีวิตเพียงเส้นเดียว ที่กำเนิดจักรวาล (the great First Cause) ได้ประสิทธิ์ประสาทความเป็นสัตว์ให้ พร้อมกับอำนาจในการได้ส่วนใหม่ ๆ พร้อมกับสมรรถภาพใหม่ ๆ ที่ระบุทิศทางโดยความขัดเคือง ความรู้สึก ความตั้งใจ และความสัมพันธ์ และดังนั้น จึงมีศักยภาพในการปรับปรุงตนต่อไปโดยกิจกรรมตามธรรมชาติของตน และในการสืบทอดข้อปรับปรุงเหล่านี้ตามรุ่นไปยังลูกหลาน ไปกับโลกอย่างไม่ที่สิ้นสุด
มุมมองของชาลส์ ดาร์วินตามผลงานปี 2402 เกี่ยวกับการสืบเชื้อสายร่วมกันก็คือ มันเป็นไปได้ว่ามีบรรพบุรุษเพียงแค่หนึ่งเดียวสำหรับสิ่งมีชีวิตทุกรูปแบบ
ดังนั้น ผมจึงต้องอนุมานจากความคล้ายคลึงกันว่า สิ่งมีชีวิตทั้งหมดที่เคยมีชีวิตอยู่บนโลกนี้ น่าจะสืบสายมาจากรูปแบบรุ่นต้นกำเนิดโลกอย่างหนึ่ง ที่ได้เกิดมีชีวิตเป็นครั้งแรก
หลักฐานการสืบเชื้อสายร่วมกัน > รหัสทางพันธุกรรมและทางชีวเคมีที่มีร่วมกัน

สิ่งมีชีวิตที่รู้จักทั้งหมดมีมูลฐานจากกระบวนการทางชีวเคมีพื้นฐานที่เหมือนกัน คือ
ข้อมูลทางพันธุกรรมที่เข้ารหัสอยู่ในดีเอ็นเอ คัดลอกเป็นอาร์เอ็นเอผ่านปฏิกิริยาของโปรตีนและเอนไซม์ (RNA polymerase) แล้วแปลงเป็นโปรตีนโดยไรโบโซม โดยมี ATP, NADPH, และโมเลกุลอื่น ๆ เป็นแหล่งพลังงาน เป็นต้น
อนึ่ง รหัสพันธุกรรม (คือข้อมูลดีเอ็นเอที่ใช้แปลงเป็นโปรตีน) ยังแทบเหมือนกันในสิ่งมีชีวิตที่รู้จักทั้งหมด ตั้งแต่แบคทีเรีย อาร์เคีย สัตว์ ตลอดจนถึงพืช
นักชีววิทยาทั่วไปมองความสากลของรหัสเช่นนี้ว่า เป็นหลักฐานให้น้ำหนักแก่ทฤษฎีการสืบเชื้อสายร่วมกันสากล (universal common descent)
การวิเคราะห์รหัสทางพันธุกรรมที่ต่างกันเล็กน้อย ยังให้หลักฐานกับทฤษฎีอีกด้วย
ตัวอย่างหนึ่งก็คือ Cytochrome c ซึ่งเป็น hemeprotein ที่สิ่งมีชีวิตโดยมากมีเหมือนกัน
อนึ่ง การเปรียบเทียบทางสถิติของสมมติฐานต่าง ๆ แสดงว่า การมีบรรพบุรุษร่วมกันอย่างสากลเป็นไปได้สูงกว่าสมมติฐานที่กำหนดว่ามีแหล่งกำเนิดต่าง ๆ กัน
หลักฐานการสืบเชื้อสายร่วมกัน > รหัสทางพันธุกรรมและทางชีวเคมีที่มีร่วมกัน > ความคล้ายคลึงกันที่ไม่ได้คัดเลือก

ความคล้ายคลึงกันของสิ่งมีชีวิตที่ไม่ใช่การปรับตัว ไม่สามารถอธิบายด้วยปรากฏการณ์วิวัฒนาการเบนเข้า
และดังนั้น จึงเป็นตัวสนับสนุนที่น่าเชื่อถือสำหรับทฤษฎีการสืบเชื้อสายร่วมกันสากล
หลักฐานเช่นนี้มาจากกรดอะมิโนและลำดับดีเอ็นเอ
คือโปรตีนที่มีโครงสร้างสามมิติเช่นเดียวกันไม่จำเป็นต้องมีลำดับกรดอะมิโนที่เหมือนกัน
ดังนั้น ความคล้ายคลึงกันที่ไม่จำเป็นของลำดับจึงเป็นหลักฐานว่าสืบทอดเชื้อสายมาร่วมกัน
อนึ่ง ในบางกรณี ยังมีโคดอน (เป็นลำดับนิวคลีโอไทด์ 3 ลำดับ) หลายชุดที่เข้ารหัสกรดอะมิโนอันเดียวกัน
ดังนั้น ถ้าสปีชีส์ 2 ชนิดใช้โคดอนที่ตำแหน่งเดียวกันเพื่อแปลงเป็นกรดอะมิโน 
แม้จะทำได้จากโคดอนในตำแหน่งอื่น ๆ ด้วย นี่ก็เป็นหลักฐานว่าสืบทอดเชื้อสายมาร่วมกันเร็ว ๆ นี้
หลักฐานการสืบเชื้อสายร่วมกัน > รหัสทางพันธุกรรมและทางชีวเคมีที่มีร่วมกัน > ความคล้ายคลึงกันอื่น ๆ

ความสากลทางวัฏจักรชีวิตของเซลล์ในด้านต่าง ๆ ก็สนับสนุนหลักฐานอื่นซึ่งน่าเชื่อถือกว่าดังที่กล่าวมาแล้วอีกด้วย
ความคล้ายคลึงกันรวมทั้งสารพลังงานคือ อะดีโนซีนไตรฟอสเฟต (ATP)
และความจริงว่า กรดอะมิโนที่พบทั้งหมดในโปรตีนมี Chirality แบบ "มือซ้าย"
อย่างไรก็ดี ก็ยังเป็นไปได้ว่าความคล้ายคลึงกันเช่นนี้มีผลจากกฎทางฟิสิกส์หรือทางเคมี
ไม่ใช่การสืบทอดเชื้อสายร่วมกันสากล และดังนั้น ความเหมือนกันจึงอาจมาจากวิวัฒนาการเบนเข้า